recursal/SuperWikiNEXT-32B huggingface dataset:
**சொக்கலிங்கபுரம் அழகியசோழீஸ்வரர் கோயில்** தமிழ்நாட்டில் மதுரை மாவட்டம், சொக்கலிங்கபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகியசோழீஸ்வரர் சன்னதியும், விநாயகர், முருகன், தட்சிணாமூர்த்தி, சண்டிகேஸ்வரர், நவக்கிரகங்கள், பைரவர், சூரியன், சந்திரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கண்ணன் அர்ஜுனனுக்கு போர்க்களத்தில் உபதேசித்த பகவத் கீதையைத் தவிர உத்தவ கீதை, ஹம்ச கீதை, பிட்சு கீதை, இராம கீதை போன்று பல கீதைகள் இந்துசமய நூல்களில் உள்ளன. அவைகளில் ஒன்றுதான் உத்தரகீதை. இதுவும் கண்ணன் அர்ஜுனனுக்குச் சொன்னதுதான். ஆனால் இது மகாபாரதப்போர் முடிந்து பாண்டவர்கள் அரசாண்டுகொண்டிருந்தபோது, அர்ஜுனன் திரும்பவும் கேட்கும் கேள்விகளுக்கு விடையாக கண்ணன் உபதேசித்த நூல்.

நூல்
----

இந்நூல் மகாபாரதத்தில் அடங்கியதாயினும் அச்சிடப்பட்ட எந்தப்பதிப்பிலும் இருப்பதாகத் தெரியவில்லை. ஆனால் சென்னை, மும்பை முதலிய நகரங்களில் சில நூல்நிலையங்களில் அச்சிடப்பட்டதாகவும், கையெழுத்து பிரதியாகவும், சுவடிகளிலும் காணப்படுகிறது. இது மூன்று அத்தியாயங்களில் 119 வடமொழி சுலோகங்கள் கொண்டது.
உத்தவ கீதையென்று வேறொன்று உள்ளது. உத்தவர் கிருஷ்ணரிண் சிற்றப்பா மகனாவார் அவருக்கு வடமதுரையில் உள்ள கோவர்தன் மலையில் உபதேசம் வழங்கப்பட்டதையே உத்தவ கீதையாக கருதப்படுகிறது. அது வேறு, உத்தர கீதை வேறு. 'உத்தர' என்றால், பின்னால் வருவது. மகாபாரதப் போர்க்களத்தில் சொல்லப்பட்டதற்குப் பின்னால் வெகு காலத்திற்குப் பிறகு அதே அர்ஜுனனுக்கு சொல்லப்பட்ட கீதை உத்தர கீதை.

முதல் அத்தியாயம்
----------------

முதல் அத்தியாயத்திலுள்ள 56 சுலோகத்தில் உள்ள கருத்துக்கள்:

* ஓம் என்ற பிரணவ மந்திரம் உபாசனை.
* தியான முறை
* ஆன்மதத்துவத்தை உணர்ந்தறிந்தவனுக்கு செய்யவேண்டியதொன்றுமில்லை.
* தத்துவஞானிகளுடைய இலக்கணம்
* பிந்து, நாதம், கலை
* முயற்சிகள் எதுவரை?

இரண்டாவது அத்தியாயக் கருத்துக்கள்
---------------------------------

இரண்டாவது அத்தியாயத்தில் 46 சுலோகங்கள் உள்ளன. அவைகளில் உள்ள கருத்துக்கள்:

* பரமனுடன் இரண்ட்றக்கலத்தல் யாது?
* ஞானியின் முக்திநிலை
* இளா, பிங்களா, சுஷும்னா நாடிகள்
* உலகமனைத்தும் உடலில் உள்ளது
* அவைகளின் லயம்
* உடல் வேறுபடினும் ஆன்மா ஒன்றே

முடிவு
------

ஆன்மவிசாரம் (ஆன்மாவைப் பற்றிய உள்வினவல்) ஒன்றே வழி. கல்வி அறிவு பிரஹ்ம உபாசனத்திற்கு (மெய்யறிவிற்கு) இடையூறே. யோகநிலையை அடைய விரும்பும் யோகி இடையில் ஏற்படும் யோகசித்திகளை விரும்பாது பிரஹ்மத்திலேயே நிலைக்கவேண்டும்.

ஒரு சுலோகம்
-----------

அனந்த சாஸ்த்ரம் பஹு வேதிதவ்யம் அல்பஸ்ச காலோ பஹவஸ்ச விக்னாஹ் /
யத்ஸாரபூதம் ததுபாஸிதவ்யம் ஹம்ஸோ யதா க்ஷீரமிவம்புமிஸ்ரம் //
பொருள்: விவேகியான யோகி நூல்களனைத்திலும் சாரமான அத்யாத்மநூல்களையே எடுத்துக்கொள்ளவேண்டும். சாஸ்திரங்கள் எல்லையில்லாதவை. அறிய்வேண்டியவை கடலளவு. காலமோ குறைவு. இடையூறுகள் பல. அதனால் அன்னப்பறவை எவ்விதம் நீரோடு கலந்திருப்பினும் பாலை மாத்திரம் ஏற்றுக்கொள்கிறதோ அதுபோல் சாஸ்திரங்களை நன்கு கடைந்து எடுத்து சாரத்தை மட்டும் ஏற்கவேண்டும்.

துணைநூல்கள்
-----------

* உத்தரகீதை. தமிழ் மொழிபெயர்ப்பு: ஸ்ரீராஜகோபால சர்மா. 'அண்ணா' எழுதிய ஆங்கில கருத்துரையுடன் கூடியது. ஸ்ரீராம கோசஸ்தானம், 54, அப்பர்சுவாமி கோயில் தெரு. சென்னை 4. 1962
**அல்லோகிளாசைட்டு** *(Alloclasite)* என்பது (Co,Fe)AsS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கந்தக உப்புக் கனிமமாக வகைப்படுத்தப்படும் இக்கனிமம் ஆர்சனோபைரைட்டு குழுவின் ஒரு உறுப்பினராகக் கருதப்படுகிறது. ஒற்றைச் சரிவச்சுடன் கதிர்வீச்சுப் பண்புடன் கூடிய ஊசிப்படிகப் பட்டகத்தொகுதிகளாக அல்லோகிளாசைட்டு படிகமாகிறது. ஒளிபுகா உலோகத் தன்மையுடன் வெண்மையும் சாம்பலும் கலந்த நிறத்தில் கருப்பு நிற கீற்றுகள் கொண்டதாக இக்கனிமம் காணப்படுகிறது. மோவின் கடினத்தன்மை அளவுகோலில் 5 என்ற கடினத்தன்மை மதிப்பும் 5.91–5.95. என்ற ஒப்படர்த்தியும், நொறுங்கும் பண்பும் இதனுடைய குறிப்பிடத்தகுந்த இயற்பியல் பண்புகளாகும் .

உருமேனியாவில் 1866 ஆம் ஆண்டு அல்லோகிளாசைட்டு கண்டறியப்பட்டு விவரிக்கப்பட்டது. கிரேக்கமொழிச் சொல்லில் இருந்து அல்லோகிளாசைட்டு என்ற பெயர் வருவிக்கப்பட்டுள்ளது. இக்கனிமத்தைப் போலவே தோற்றமளிக்கும் மார்கேசைட்டிலிருந்து அல்லோகிளாசைட்டு கனிமம் இதனுடைய படிக அமைப்பில் உள்ள தனித்தன்மை பிளவு மூலம் வேறுபடுத்தி அறியப்படுகிறது .

மேற்கோள்கள்
-----------

1. 1 2   Handbook of Mineralogy
2. ↑   Webmineral data
**உத்தரப் பிரதேசக் காவல்துறை**, இந்திய மாநிலமான சட்ட அமலாக்க முகமை ஆகும். இதன் தலைமையகம் அலகாபாத்தில் உள்ளது. இதன் தலைவராக காவல்துறையின் தலைமை இயக்குனர் இருப்பார். உலக அளவில் அதிக காவலர்களை கொண்ட காவல்துறை இதுவே.

பிரிவுகள்/படைகள்
----------------

இந்த காவல்துறையின் கீழ் கீழ்க்காணும் பிரிவுகளும் படைகளும் இயங்குகின்றன.

1. பயிற்சி இயக்குனரம்
2. குற்றப் புலனாய்வுத் துறை
3. சிறப்பு விசாரணை
4. ஊழல் தடுப்புத் துறை
5. மனித உரிமைக் காப்புப் பிரிவு
6. தீவிரவாத தடுப்புப் படை
7. புலனாய்வுத் துறை
8. பொருளாதாரக் குற்றத் தடுப்புப் படை
9. குற்றத்தடுப்புப் படை
10. தொழில்நுட்பப் பிரிவு
11. ரயில்வே காவல்துறை
12. சிறப்புச் செயலாக்கப் படை
13. தீயணைப்புத் துறை
14. போக்குவரத்துக் காவல்

கோட்டங்கள்
----------

மாநிலத்தில் சட்ட ஒழுங்கை நிலைநாட்டுவதற்கு வசதியாக, எட்டு காவல் கோட்டங்கள் உருவாக்கப்பட்டுள்ளன. ஒவ்வொரு கோட்டத்துக்கும் ஒரு தலைவர் இருப்பார். இவர் இந்தியக் காவல் பணியின் இன்ஸ்பெக்டர் ஜெனரலுக்கு இணையான தரநிலையில் இருப்பார். ஒவ்வொரு காவல் கோட்டத்திலும் சில காவல் சரகங்கள் உள்ளன.

ஆயுதங்களும் கருவிகளும்
----------------------

காவல் துறையில் பணியாற்றும் அலுவலர்களுக்கு அவரவர் நிலைக்கு ஏற்ப ஆயுதங்கள் வழங்கப்படுகின்றன. அவற்றில் சிலவற்றை கீழே காணலாம்.

* பிஸ்டல் ஆட்டோ 9 மி.மீ 1ஏ
* குளோக் 9×19 மி.மீ பாரபெல்லம்
* மிகச் சிறப்பான துணை இயந்திரத் துப்பாக்கி
* கெக்லர் அண்ட் கோக் எம்பி5
* ஏகே-47 7.62x39மிமீ எம்43
* இந்திய சிறு படைக்கல அமைப்பின் நீள் துப்பாக்கி

சான்றுகள்
---------

1. ↑  "POLICE HEADQUARTERS ALLAHABAD". www.uppolice.gov.in. 27 June 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***உத்தரப் பிரதேசக் காவல்துறை***   
என்பதின் ஊடகங்கள் உள்ளன. 

* அதிகாரப்பூர்வ இணையத்தளம்
ஐரோப்பியர் வருகைக்கு முற்பட்ட கால முஸ்கோஜிய மொழிப் பரவல்
**முஸ்கோஜிய மொழிக்குழு** என்பது தென்கிழக்கு ஐக்கிய அமெரிக்காவைச் சேர்ந்த ஒரு உள்நாட்டுக்கு உரிய மொழிகளின் குடும்பம் ஆகும். இம் மொழிகள் பொதுவாகக் கிழக்கு மொழிகள், மேற்கு மொழிகள் என இரண்டு பிரிவுகளாகப் பிரிக்கப்படுகின்றன. எனினும் இது குறித்த வாதங்கள் இருக்கத்தான் செய்கின்றன. இம் மொழிகள் ஒட்டுநிலை மொழிகளாகும்.

மொழிக்குடும்பப் பிரிவுகள்
-------------------------

முஸ்கோஜிய மொழிகள் ஒன்றிலிருந்து ஒன்று வேறுபடுகின்ற இரண்டு வகையில் வகைப்படுத்தப்பட்டு உள்ளன. வழக்கில் உள்ள வகைபிரிப்பு, மேரி ஹாஸ் என்பரும் அவரது மாணவர்களும் உருவாக்கியது. பிந்தியதும், சர்ச்சைக்குரியதும் ஆன இன்னொரு வகைப்பாடு பமீலா முன்றோ என்பவரால் உருவாக்கப்பட்டது.

### ஹாஸ் வகைப்பாடு

1. மேற்கு முஸ்கோஜிய மொழிகள்
	1. சிக்காசோ
	2. சொக்ட்டோ
2. கிழக்கு முஸ்கோஜிய மொழிகள்
	1. நடு முஸ்கோஜிய மொழிகள்
		1. அப்பலாச்சி-அலபாமா-கோவாசாத்தி குழு
			1. அலபாமா-கோவாசாத்தி
				1. அலபாமா
				2. கோவாசாத்தி
			2. அப்பலாச்சி
				1. அப்பலாச்சி
		2. ஹித்சித்தி-மிக்காசுக்கி
			1. ஹித்சித்தி-மிக்காசுக்கி
	2. கிறீக்

### முன்றோ வகைப்பாடு

1. வடக்கு முஸ்கோஜிய மொழிகள்
	1. கிறீக் / செமினோலே
2. தெற்கு முஸ்கோஜிய மொழிகள்
	1. தென்மேற்கு முஸ்கோஜியக் குழு
		1. அப்பலாச்சி
			1. அப்பலாச்சி
		2. அலபாமா-கோவாசாத்தி
			1. அலபாமா
			2. கோவாசாத்தி
		3. மேற்கு முஸ்கோஜிய மொழிகள்
			1. சிக்காசோ
			2. சொக்ட்டோ
	2. ஹித்சித்தி / மிக்காசுக்கி குழு
		1. ஹித்சித்தி / மிக்காசுக்கி

பிற மொழிகளுடனான தொடர்புகள்
--------------------------

ஹாஸ் (1951, 1952) என்பார், முஸ்கோஜிய மொழிகள், குடாப்பகுதி மொழிகள் எனப்படும் பெரிய மொழிக் குழு ஒன்றின் ஒரு பகுதி எனக் கருத்து வெளியிட்டார். குடாப்பகுதி மொழிகளுள், முஸ்கோஜிய மொழிகள், அத்கப்பா, சித்திமச்சா, துனிக்கா, நட்செஸ் ஆகிய மொழிக் குழுக்கள் அடங்கு என அவர் கூறினார். காம்பெல் போன்றவர்கள், குடாப்பகுதி மொழிகள் என்னும் கருத்துருவை மறுக்கிறார். சிலர் முஸ்கோஜிய மொழிகள், யமாசி மொழிகளுடன் தொடர்புள்ளவை எனக் கருதினர். யமாசி மொழிபற்றி மிகக் குறைவாகவே அறியப்பட்டுள்ளது. யமாசி பல இனங்களின் ஒரு குழுவையே குறிக்கிறது என்றும், அவர்கள் ஒரே மொழியைப் பேசியவர்கள் அல்ல என்ற கருத்து உண்டு.
**உத்தரப்பள்ளி ஆறு** (*Utharappalli River*) அல்லது வரட்டாறு என்று அழைக்கப்படுவது இந்தியாவின் கேரளாவில் உள்ள மிக நீளமான ஒன்றோடொன்று இணைக்கப்பட்ட ஆறுகளுள் ஒன்றாகும். உத்தரப்பள்ளி ஆறு அச்சன்கோவில் ஆற்றின் (வெண்மணி ஊராட்சி) புத்தத்தின்கரை கடவிலிருந்து உருவாகி, உத்திரப்பள்ளி கடவில் (புத்தனூர் ஊராட்சி) பம்பை ஆற்றுடன் கலக்கிறது. இது பம்பை ஆறு மற்றும் அச்சன்கோயில் ஆறு ஆகிய இரண்டின் கிளை ஆறாகும். அச்சன்கோயிலில் தொடங்கி பம்பையில் முடிகிறது. ஆலை, செரியநாடு, புலியூர் ஊராட்சி வழியாகச் செல்லும் இந்த ஆறு, இங்குள்ள மக்களுக்கும் அவர்களின் விவசாய நிலங்களுக்கும் குடிநீர் மற்றும் விவசாயத் தேவைகளைப் பூர்த்திசெய்கிறது.

இந்த ஆற்றின் வழித்தடத்தில் அதிகப்படியான ஆக்கிரமிப்பு மற்றும் பல்வேறு தடைகள் காரணமாக இந்த ஆறு இப்போது கிட்டத்தட்ட இல்லாத நிலையில் உள்ளது. அண்மையில் 9.4 கி. மீ. வரட்டாற்றினை புத்துயிர் பெற செய்ய நீர் மேலாண்மை மற்றும் சீரான ஆற்றோட்டத்தினை உறுதி செய்வதை நோக்கமாகக் கொண்டு மறுமலர்ச்சி திட்டம் ஒன்று கேரள அரசால் செயல்படுத்தப்பட்டுள்ளது.

மேற்கோள்கள்
-----------

1. ↑  Reporter, Staff (2022-02-14). "River rejuvenation project launched". *The Hindu* (ஆங்கிலம்). 2022-02-23 அன்று பார்க்கப்பட்டது.
குளிகன் சிற்பம், மோகனூர் அசலதீபேசுவரர் கோயில் பிரகாரத்தில்
**குளிகன்** என்பவர் இந்து சமய தொன்மவியலின் அடிப்படையில் குளிகை என்ற காலத்தின் அதிபதியாவார். இவர் சனீசுவரன் - தவ்வை தம்பதிளின் மகனாவார். இவரை மாந்தி என்றும், மாந்தன் என்றும் அழைக்கின்றனர். எருமைத் தலையும் மனித உடலும் கொண்டவராக இருக்கிறார். பல்லவர்கள் காலத்தில் தவ்வையை வழிபடும் வழக்கம் இருந்துள்ளது. அவர்களின் காலத்தில் புதுப்பிக்கப்பட்ட, புதிதாக கட்டப்பட்ட கோயில்களில் தவ்வை சிலையுடன் மாந்தனையும் வைத்து வழிபாடு செய்துள்ளனர். பெரும்பாலும் தன்னுடைய தாயான தவ்வை மற்றும் சகோதரி மாதி அவர்களுடன் ஒரே கல்லினால் ஆன சிலையில் உள்ளார். தற்போது இவரை வழிபடும் வழமை குறைந்து காணப்படுகிறது.

குளிகன் உதய நேரம்
-----------------

இராசி மண்டலத்தில் பூமிக்கு நேராகத் தினமும் பகல் இரவு நேரங்களில் குறிப்பிட்ட நேரத்தில் குளிகன் தோன்றி மறைந்து விடுவான். இவன் ஒவ்வொரு நாளும் உதயம் நான்கு நாழிகை முன்னதாக வருவான்.

| கிழமைகள் | பகல் பொழுது உதயத்திற்கு மேல் (நாழிகை) | இரவுப் பொழுது அஸ்தமனத்திற்கு மேல் (நாழிகை) |
| --- | --- | --- |
| ஞாயிறு | 26 நாழிகை | 10 நாழிகை |
| திங்கள் | 22 நாழிகை | 6 நாழிகை |
| செவ்வாய் | 18 நாழிகை | 2 நாழிகை |
| புதன் | 14 நாழிகை | 26 நாழிகை |
| வியாழன் | 10 நாழிகை | 22 நாழிகை |
| வெள்ளி | 6 நாழிகை | 18 நாழிகை |
| சனி | 2 நாழிகை | 14 நாழிகை |

குளிகனின் குணம்
---------------

குளிகை காலத்தில் செய்யப்படுகிற காரியங்கள் தொடர்ந்து நடைபெறும் என்பது இந்து சமய மக்களின் நம்பிக்கையாகும். அதனால் நற்காரியங்களையும், சுபகாரியங்களையும் மட்டுமே இந்தக் காலத்தில் செய்கின்றார்கள்.

குளிகை காலம்
------------

குளிகனுக்கு உகந்த காலமான குளிகை காலத்தினை இந்து சமய சோதிடம் வரையறை செய்துள்ளது. இதன்படி பகல் மற்றும் இரவு என இருவேளைகளிலும் குளிகை காலம் வருகிறது.

| கிழமைகள் | பகல் பொழுது | இரவுப் பொழுது |
| --- | --- | --- |
| ஞாயிறு | 03.00 - 04.30 | 09.00 - 10.30 |
| திங்கள் | 01.30 - 03.00 | 07.30 - 09.00 |
| செவ்வாய் | 12.00 - 01.30 | 06-00 - 07.30 |
| புதன் | 10.30 - 12.00 | 03.00 - 04.30 |
| வியாழன் | 09.00 - 10.30 | 01.30 - 03.00 |
| வெள்ளி | 07.30 - 09.00 | 12.00 - 01.30 |
| சனி | 06.00 - 07.30 | 10.30 - 12.00 |

குளிகன் வழிபாடு
---------------

குளிகனை சனிக்கிழமைகளில் வணங்கலாம். சனீசுவரனை வணங்கும் போது குளிகனை சேர்த்து வணங்கலாம். 

### காயத்திரி மந்திரம்

மந்தாத்மஜாய வித்மஹே ரக்த நேத்ராய தீமஹி. 
தந்நோ குளிக: பிரசோதயாத்

### பீஜாட்சர மந்திரம்

கும் குளிகாயநம

நவநாகம்
-------

குளிகன் என்பவர் நவநாகங்களில் ஒருவராவார். இவர் மாந்தி என்றும் அறியப்படுகிறார். இவர் காசிபர்-கத்ரு தம்பதியரின் ஒன்பது மகன்களில் ஒருவர் என்றும், சனிபகவானுடைய மகன் என்றும் இருவேறு கருத்துகள் நிலவுகின்றன.

மேற்கோள்களும் குறிப்புகளும்
---------------------------

1. ↑
2. ↑
3. ↑
4. ↑  காசிபன் மனைவிய ரில்மிக்கான கத்துரு
வயிற் றுதித்த கட்செவிகளைப்
பேசிடில் பேரனந்தன் வாசுகி பிலத்த
தக்கன் கார்கோடன் பற்பன்
மகாபற்பன் சங்கு பாலன் குளிகன் இம்
மாநாகம் எட்டுப் பேர்தானாதியிதில்
5. ↑   பரணிடப்பட்டது 2012-06-30 at the வந்தவழி இயந்திரம் சனி தோச நிவர்த்தி
தாமஸ் யங், (தி. 1860). நியூயார்க்கின் என். குரியர் என்பவரால் இந்தியா காகிதத்தில் அச்சிடப்பட்டது.
 1911 என்சைக்ளோபீடியா பிரிட்டானிக்கா இந்தியக் காகித அச்சிடலைப் பெருமைப்படுத்தியது
**இந்தியக் காகிதம்** (*India paper*) ஒரு வகை காகிதம். 1875ல் இது வெளுக்கப்பட்ட சணலால் மற்றும் துணி இழைகளால் செய்யப்பட்ட மிக மெல்லிய, ஒளிபுகா வெள்ளைக் காகிதமாகும். இதன் அடிப்படை எடை 20 பவுண்டுகள், ஆனால் ஒரு அங்குல தடிமனில் 1,000 பக்கங்கள் வரை இருக்கும்.

இக்காகிதத்தில் விவிலியம் அச்சிடப்பட்டதால் மிகவும் பிரபலமடைந்தது. தெளிவான அச்சானது சிறிய அளவில் இலகுவாகவும் செய்யப்பட்டது. 1911ஆம் ஆண்டு என்சைக்ளோபீடியா பிரிட்டானிக்கா, "மெல்லிய, வலுவான ஒளிபுகா இந்தியா காகிதத்தில் அச்சிடப்பட்டது. ஒவ்வொரு தொகுதியும் ஒரு அங்குல தடிமன் கொண்டது" என்ற பெருமையுடையது. இந்தியக் காகிதம் குறிப்பாக ஆக்ஸ்போர்டு பல்கலைக்கழகப் பதிகப்பத்தினரால் பயன்படுத்தப்பட்டது. இந்தியத் துணைக் கண்டத்திலிருந்து இறக்குமதி செய்யப்பட்ட சிறந்த ஆவணங்களை இந்த காகிதம் கொண்டு தயார் செய்யப்பட்டதால் இக்காகிதத்திற்கு இப்பெயர் எழுந்தது.

தபால்தலைகளில் சாய ஆதார தபால் தலைகள் அச்சிடுவதற்கும் இந்தியா காகிதம் பெரும்பாலும் பயன்படுத்தப்படுகிறது.

மேற்கோள்கள்
-----------

1. ↑  Dictionary of Printing & Publishing. (1997). Middlesex, UK: Peter Collin Publishing. ISBN 0-948549-99-8
2. ↑  Berry, W. & Poole, H. (1966). Annals of Printing: A Chronological Encyclopaedia from the Earliest Times to 1950. London, UK: Blandford Press.
3. ↑  Jennett, Seán (1973). *The making of books* (5th ). இலண்டன்: Faber and Faber. பன்னாட்டுத் தரப்புத்தக எண்:0-571-04786-6. இணையக் கணினி நூலக மையம்:1296599. .

மேலும் பார்க்கவும்
------------------

* விவிலிய காகிதம்
**இந்தியக் காப்பி வாரியம்** (*Coffee Board of India*) என்பது இந்தியாவில் காப்பி உற்பத்தியை மேம்படுத்துவதற்காக இந்திய அரசாங்கத்தின் வர்த்தக மற்றும் தொழில்துறை அமைச்சகத்தால் நிர்வகிக்கப்படும் அமைப்பு இதுவாகும். இதன் தலைமை அலுவலகம் பெங்களூரில் அமைந்துள்ளது.

வரலாறு
------

இந்தியக் காப்பி வாரியம் 1942ஆம் ஆண்டு இந்திய நாடாளுமன்றச் சட்டத்தால் நிறுவப்பட்டது. 1995 வரை காப்பி வாரியம் பல விவசாயிகள் உற்பத்தி செய்த காபியினை மொத்தமாகச் சேர்த்து விநியோகம் மற்றும் விற்பனை செய்தது. இதன் பின்னர் இந்தியாவில் பொருளாதார தாராளமயமாக்கல் காரணமாகக் காப்பி சந்தைப்படுத்தல் தனியார்த் துறை நடவடிக்கையாக மாறியது.

இந்தியாவிலும் வெளிநாட்டிலும் காப்பி விற்பனை மற்றும் நுகர்வு ஊக்குவித்தல், காப்பி ஆராய்ச்சி நடத்துதல், சிறு காப்பி உற்பத்தியாளர்களுக்கு நிதி உதவி, தொழிலாளர்களின் பணி நிலைமைகளைப் பாதுகாத்தல் மற்றும் விற்கப்படாத காப்பி உபரி நிர்வகித்தல் ஆகியவை காப்பி வாரியத்தின் முக்கியக் கடமையாக உள்ளது.

மேற்கோள்கள்
-----------

1. ↑  "Coffee Board of India - About Us". *indiacoffee.org*. 2011. 25 December 2008 அன்று மூலம் பரணிடப்பட்டது. 22 October 2011 அன்று பார்க்கப்பட்டது.
2. ↑  John, K.C.; Kevin, S. (2004). *Traditional Exports of India: Performance and Prospects*. Delhi, India: New Century Publications. பக். 117. பன்னாட்டுத் தரப்புத்தக எண்:81-7708-062-8.

 

* "Coffee Board of India - About Us". www.premiumsmsrefunds.com. 2011. Retrieved 22 October 2011.

John, K.C.; Kevin, S. (2004). Traditional Exports of India: Performance and Prospects. Delhi, India: New Century Publications. p. 117. ISBN 81-7708-062-8.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |

வெளி இணைப்புகள்
---------------

* அதிகாரப்பூர்வ இணையதளம்
**டும் டும் டும்** என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:30 மணிக்கு ஒளிபரப்பாகும் காதல் மற்றும் குடும்ப காட்சிகள் நிறைந்த தொலைக்காட்சித் தொடர் ஆகும். இந்த தொடரை *பிரதாப்* என்ப்பவர் இயக்க, நாயாகியாக விஜயலட்சுமி நடிக்க இவருக்கு ஜோடியாக புதுமுக விளம்பர நடிகர் மைக்கேல் நாயகனாக நடிக்கின்றார்.

கதைச்சுருக்கம்
--------------

இந்த தொடரின் கதை கிராமத்தில் சமுதாயத்தில் சமமான அந்தஸ்துள்ள இரு பணக்கார குடும்பங்களை மையப்படுத்தி எடுக்கப்பட்டுள்ளது. முந்தைய தலைமுறையில் காதல் திருமணத்தால் நட்பாக பழகி வந்த இரு குடும்பதினர் பிரிவதுடன் இரண்டாக பிளக்கிறது. அடிக்கடி இவர்களிடையே நடக்கும் பிரச்சனைகளால் உயிரிழப்புகளும் நிகழ்ந்து அந்த ஊர் மக்களை சோகத்தில் ஆழ்த்துகிறது. 

இந்த பிரச்சனைக்கு முற்றுப்புள்ளி வைக்க இரு குடும்பத்தின் பெரியவர்கள் தங்களது குடும்பங்கள் மற்றும் ஊர் மக்களின் நலன் கருதி இரு குடும்பங்களின் ஒரு இளம் ஜோடிக்கு திருமணம் செய்து வைக்க முடிவு செய்கிறார்கள். ஆனால் அதற்கான வாய்ப்பு அமையாமல் தடைபட, பல்வேறு பிரச்சனைகளால் திருமணம் தள்ளிப்போக, ஊர் பகை கொழுந்துவிட்டு எரிகிறது. கடைசியில் அந்த இளம் ஜோடிக்கு ’டும் டும் டும்’ நடந்ததா? பிரிந்த குடும்பங்கள் ஒன்றாக இணைந்ததா? என்பது தான் தொடரின் கதை.

நடிகர்கள்
---------

* விஜயலட்சுமி
* மைக்கேல்

மேற்கோள்கள்
-----------

1. ↑  "Shooting for a serial is quite demanding: Prathaapmani". timesofindia.indiatimes.com.
2. ↑  "I have been waiting to do a script like this: Vijayalakshmi". timesofindia.indiatimes.com.
3. ↑  "குடும்ப பிரச்சினையோடு, ஊர் பிரச்சினையையும் பேசும் 'டும் டும் டும்'". www.cinemainbox.com.

வெளி இணைப்புகள்
---------------

* கலைஞர் தொலைக்காட்சி வலையகம்
[*தொடர்பிழந்த இணைப்பு*]
* கலைஞர் தொலைக்காட்சி


| கலைஞர் தொலைக்காட்சி : திங்கள்-வெள்ளி இரவு 7:30 மணி தொடர்கள் |
| --- |
| முன்னைய நிகழ்ச்சி | டும் டும் டும்  (5 ஆகத்து 2019 - ஒளிபரப்பில்) | அடுத்த நிகழ்ச்சி |
| - | - |

| * பா
* உ
* தொ
கலைஞர் தொலைக்காட்சி தொலைக்காட்சியில் ஒளிபரப்பாகும் நிகழ்ச்சிகளின் பட்டியல் |
| --- |
| தொடர்கள் | 
* பூவே செம்பூவே
* டும் டும் டும்

 |
| நிகழ்ச்சிகள் | 
* கண்ணாடி
* கற்றது கை அளவு
* விடியல் வா
* சுட சுட
* புதுப்பாடல்
* நெஞ்சே ஏழு
* நாளைய இயக்குனர் 6
* இங்கே என்ன சொல்லுது
* பேச்சு திருவிழா
* ரெட் கார்பெட்
* சூப்பர் பேமிலி
* படவரிசை 10

 |
**யூபம்** என்பது கொடிக்கம்பம்.   

இக்காலத்தில் கோயில்களில் நடப்பட்டிருக்கும் கொடிக்கம்பம் போல நடப்படுவது.   

வேள்வி செய்யும் இடங்களிலும், வெற்றி பெற்ற களங்களிலும் இது நடப்படும். 

நெட்டிமையார் என்னும் புலவர் முதுகுடுமிப் பெருவழுதி என்னும் பாண்டிய அரசனைப் பாடும்போது நீ நாட்டிய வெற்றித்தூண் அதிகமா, வேள்வித்தூண் அதிகமா எனக் கூறி வியக்கும்போது அந்தத் தூண்களை யூபம் எனக் குறிப்பிடுகிறார். 

கருங்குழலாதனார் என்னும் புலவர் சோழன் கரிகாற் பெருவளத்தான் போர்களத்திலேயே வேதவேள்வி யூபநெடுந்தூண் நாட்டியது பற்றிக் குறிப்பிடுகிறார். 

ஏழாம் பதிற்றுப்பத்தின் தலைவன் செல்வக்கடுங்கோ வாழியாதன் என்னும் சேரமன்னன் வெற்றிக்களத்தில் யூபம் நட்டது பற்றிய குறிப்பு உள்ளது.

இவற்றையும் பார்க்க
------------------

சங்ககால விளையாட்டுகள்
பிணையூபம்

அடிக்குறிப்பு
-------------

1. ↑  வேள்வி முற்றி யூபம் நட்ட வியன்களம் பலகொல் யாபல கொல்லோ - புறநானூறு 15
2. ↑  எருவை நுகர்ச்சி யூபநெடுந்தூண் வேதவேள்வித் தொழில் முடித்ததூஉம் அறிந்தோன் - புறநானூறு 224
3. ↑  எருவை குருதி ஆர தலை துமித்து எஞ்சிய ஆண்மலி யூபமொடு உருவு இல் பேய்மகள் கவலை கவற்ற - பதிற்றுப்பத்து 67
**யூப்பாட்ரிட்டுகள்** (*Eupatridae*, /juːˈpætrɪdiː/ (அதாவது "நல்ல தந்தை", அதாவது "உன்னத தந்தைகளின் சந்ததி" அல்லது "உயர் குடியில் பிறந்தவர்") என்பவர்கள் பண்டைய கிரேக்கப்பகுதியான அட்டிகாவின் பிரபுக்களைக் குறிக்கிறது.

தோற்றம்
-------

தீசுசு ஏதென்சை சுற்றியுள்ள கிராமங்களை ஒன்று சேர்த்து ஏதென்சின் ஆளுமைக்கு உட்படுத்தினார். மேலும் அட்டிக் மக்களை யூபாட்ரிடே, ஜியோமோரி, டெமியுர்கி என மூன்று வகுப்புகளாகப் பிரித்தார். *யூப்பாட்ரிட்டுகளின்* பண்புகளாக பூர்வ குடி மக்கள் நகரத்தில் வசிப்பவர்கள், அரசாங்க அதிகாரங்கள் பெற்றவர்கள் என்று அகராதியியலாளர்கள் குறிப்பிடுகின்றனர். *சினோசிசத்தின்* காலத்திற்குப் பிறகு, அதுவரை பல்வேறு சுயாட்சி சமூகங்களை ஆட்சி செய்த பிரபுக்கள் அப்போது அரசாங்கத்தின் தலைமை இடமான ஏதென்சில் வசிக்க வேண்டிய கட்டாயம் ஏற்பட்டது. மேலும் ஏதெனியன் வரலாற்றின் தொடக்கத்தில் உன்னத குலங்கள் அரசியல் அதிகாரத்தை ஏகபோகமாக கொண்ட ஒரு வகுப்பாக உருவாகின. ஆரம்ப காலங்களில் *யூபட்ரிடே* மட்டுமே ஏதென்சின் குடிமக்களாக இருந்திருக்கலாம்; *ஏனென்றால், அவர்கள் மட்டுமே ஃபிரட்ரிகளை* சேர்ந்தவர்கள் என்று சான்றுகள் தெரிவிக்கின்றன. இந்த யூப்பாட்ரிட்டுகளே மேல் வகுப்பினராக கருதப்பட்டனர். அரசாங்க அதிகாரங்கள் இவர்களிடமே இருந்தன.

மற்ற வகுப்புகளுடன் தொடர்பு
--------------------------

மற்ற இரண்டு வகுப்புகளுக்கும் யூப்பாட்ரிட்டுகளுக்கும் இடையிலான தொடர்பு சர்ச்சைக்குரிய விஷயமாக உள்ளது. யூப்பாட்ரிட்டுகள் ஆளும் வர்க்கம், அங்கீகரிக்கப்பட்ட ஒரே பிரபுக்கள், ஜியோமோரி பிரிவினர் தொழில் திறமை வாய்ந்தவர்கள் வணிகர்களாவர், டெமியுர்கி பிரிவினர் கைவினைஞர்கள் மற்றும் உழைக்கும் வர்கத்தினராக இருக்கலாம்.

குறிப்புகள்
-----------

1. ↑  7. ஆத்தென்ஸ் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 130-131.
**அக்டாக்சைட்டு** (*Aktashite*) என்பது Cu6Hg3As4S12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்போவுப்புக் கனிமம் என்று இக்கனிமம் வகைப்படுத்தப்படுகிறது. தாமிரம் பாதரசம் ஆகியத் தனிமங்கள் அக்டாக்சைட்டு கனிமத்தின் பகுதிக்கூறுகளாக உள்ளன. சல்போவுப்புகளில் இக்கனிமம் மட்டுமே அத்தியாவசியமான தாமிரம் மற்றும் பாதரசத்தைப் பெற்றுள்ள கனிமமாக இதுவரை அறியப்பட்டுள்ளது. நீர்வெப்பச் சுழற்சி காரணமாக இக்கனிமம் தோன்றுகிறது. அனைத்துலக கனிமவியல் கூட்டமைப்பின் புதிய கனிமங்கள் பெயரிடல் மற்றும் வகைப்படுத்தல் ஆணையத்தின் ஒப்புதல் இல்லாமலேயே அக்டாக்சைட்டு கனிமம் வெளியிடப்பட்டது, ஆனால் ஒரு பயனுள்ள கனிம இனம் என்று இதே அமைப்பின் சல்போவுப்புத் துணைக் குழு 2008 ஆம் ஆண்டு அங்கீகரித்துள்ளது.

மேற்கோள்கள்
-----------

1. 1 2   Mindat
2. 1 2   பரணிடப்பட்டது 2022-07-09 at the வந்தவழி இயந்திரம் Handbook of Mineralogy
3. ↑  Fleischer, Michael (1973). "New Mineral Names". *American Mineralogist* **58**: 562. .
4. ↑  Fleischer, Michael (1971). "New Mineral Names". *American Mineralogist* **56**: 358–359. .
5. ↑  Gruzdev, V. S.; Chernitsova, N. M.; Shumkova, N. G. (1972). "Aktashite, Cu6Hg3As4S12, new data" (in Russian). *Doklady Akademii Nauk SSSR* **206**: 694–697.
சேங்கோ ஒரு கட்டற்ற மற்றும் திறந்த மூல மென்பொருள் பைத்தானில் எழுதப்பட்டுள்ளது. இது மாதிரி-காட்சி-வார்ப்புரு (மாடல்-வியூ-டெம்ப்ளேட்) மென்பொருள் கட்டமைப்பு பின்பற்றுகிறது. சேங்கோ மென்பொருள் அறக்கட்டளை இதனைப் பராமரிக்கிறது. 

சேங்கோவின் முதன்மையான குறிக்கோள் சிக்கலான தரவுத்தளாத்தினால் இயங்கும் இணையத்தளத்தை உருவாக்குவதை எளிமைப்படுத்துவது.   அமைப்புகள், கோப்புகள் மற்றும் தரவுத்தள மாதிரிக்கு மற்றும் சேங்கோவில் முழுவதுமாக பைத்தான் பயன்படுத்தப்படுகிறது. சேங்கோ தரவுதளத்தின் பதிவுகளை உருவாக்க, படிக்க, புதுப்பிக்க, அழிக்க விருப்பு இடைமுகப்பு அளிக்கிறது. 

பின்டிரசிட் , இன்ச்டாகிராம் ,  மோசில்லா,  வாஷிங்டன் டைம்ஸ், டிஸ்கஸ்,  பிட் பக்கைட்  போன்ற இணைத்தளில் சோங்கோப் பயன்படுகிறது.

வரலாறு
------

சேங்கோ 2003 ஆம் ஆண்டு லாரன்ஸ் ஜர்னல் உலகத்தில் அட்ரியன் கோலாவாட்டி மற்றும் சைமன் வில்சனால் உருவாக்கப்பட்டது. 2005 ஆம் ஆண்டு ஜூலையில் பொது வெளியில் பிஎஸ்டி மூலத்தில் வெளியிடப்பட்டது.  இதற்கு சேங்கோ ரெய்ன்ஹார்ட்க்குப்பின்   பெயரிடப்பட்டது.

சான்றுகள்
---------

1. ↑  "Django FAQ". 22 அக்டோபர் 2014 அன்று மூலம் பரணிடப்பட்டது. 2 September 2014 அன்று பார்க்கப்பட்டது.
2. ↑  Pinterest: What technologies were used to make Pinterest? - Quora
3. ↑  "What Powers Instagram: Hundreds of Instances, Dozens of Technologies".
4. ↑  "Python | MDN". 2012-02-08 அன்று மூலம் பரணிடப்பட்டது. 2016-02-14 அன்று பார்க்கப்பட்டது.
5. ↑  Opensource.washingtontimes.com. Retrieved on 2014-05-30.
6. ↑  "Scaling Django to 8 Billion Page Views".
7. ↑  "காப்பகப்படுத்தப்பட்ட நகல்". 2016-04-20 அன்று மூலம் பரணிடப்பட்டது. 2016-02-14 அன்று பார்க்கப்பட்டது.
8. ↑  "Django's History". The Django Book. 6 June 2013 அன்று பார்க்கப்பட்டது.
**அக்டினோட்டெரிகீயை** *(Actinopterygii)*, என்பது நடுமுள் துடுப்புள்ள மீன்களைக் குறிக்கும். இம் முதுகுநாணி மீன்களின்(Osteichthyes) ஒரு வகுப்பு ஆகும். எண்ணிக்கையைப் பொறுத்தவரை *அக்டினோட்டெரிகீ* வகுப்பு முதுகுநாணிகளுள் முக்கியமான ஒரு வகுப்பு ஆகும். 30,000க்கு மேற்பட்ட மீன் இனங்களுள் ஏறத்தாழ 99% இனங்கள் *அக்டினோட்டெரிகீயை* வகுப்புக்குள் அடங்குகின்றன. இவ் வகுப்பைச் சேர்ந்த மீனினங்கள், நன்னீரிலும், கடல் சூழல்களிலும், ஆழமான கடல் பகுதிகளில் இருந்து மலையுச்சிச் சிற்றாறுகள் வரை எங்கும் பரவிக் காணப்படுகின்றன. அளவைப் பொறுத்தவரை, 8 மில்லிமீட்டரே நீளம் கொண்ட *பீடொசிப்பிரிசு* இனத்திலிருந்து, 2300 கிலோ கிராம் நிறை கொண்ட *பெருங்கடல் சூரியமீன்* (Ocean Sunfish), 11 மீட்டர் நீளம் கொண்ட *ஓர்மீன்* (Oarfish) வரையில் பல்வேறு வகையான இவ்வகுப்பில் உள்ளன.

மேற்கோள்கள்
-----------

1. ↑
2. ↑
3. ↑  (Davis, Brian 2010).

இவற்றையும் பார்க்கவும்
----------------------

* மீன் குடும்பங்கள் பட்டியல்

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Actinopterygii***

விக்கிமீடியா பொதுவகத்தில்,  
 ***Actinopterygii***   
என்பதின் ஊடகங்கள் உள்ளன. 

* *Actinopterygii* at UntamedScience.com பரணிடப்பட்டது 2010-11-25 at the வந்தவழி இயந்திரம்
* Jonna, R. (2004) Actinopterygii பரணிடப்பட்டது 2013-09-07 at the வந்தவழி இயந்திரம் *Animal Diversity Web*. Updated 29 August 2006. Accessed 2 February 2013.
கருநாடகப் போசள (ஹொய்சள) அரசர்களில் வீரசோமேசுவரன் ஒருவன். இவனது ஆட்சிக்காலம் கி.பி. 1234-1264 என்னும் குறிப்புள்ளது. இவனது மகன் மூன்றாம் நரசிம்மன். இவனது ஆட்சிக்காலம் கி.பி. 1263-1292. கருநாடகத்தில் மைசூரை அடுத்துள்ள இன்றைய குண்ட்லுப்பேட்டைப் பகுதி முன்னாளில் தெற்கணாம்பி என்னும் பெயரில் இருந்தது. அதன் உட்பிரிவான பதிநால்கு நாட்டின் தலைவர்களாக இந்தத் தண்ட நாயக்கர்கள் ஆட்சிசெய்தனர். இவர்களில் பெருமாள் தண்ட நாயக்கன் என்பவர், மூன்றாம் நரசிம்மன், மூன்றாம் வீரவல்லாளன் ஆகியோரிடம் பிரதானி என்னும் முதன்மையான ஒரு பதவியில் பணியாற்றியவர். பெருமாள் தண்ட நாயக்கனுக்கு இரு மகன்கள். ஒருவர் மாதப்ப தண்டநாயக்கன். மற்றவர் கேத்தய தண்டநாயக்கன். மாதப்ப தண்டநாயக்கன் மூன்றாம் வீர வல்லாளனின் படைத்தலைவனாக இருந்தவன்.

மாதப்ப தண்டநாயக்கன் மூன்றாம் வீரவல்லாளன் காலத்தில் டணாயக்கன் கோட்டையை நிறுவினான். மூன்றாம் நரசிம்மன் (கி.பி. 1263-1292) தன் ஆட்சிக்காலத்தில் தன் தந்தை பெயரால் சோமேசுவரன் கோவிலைக்கட்டினான் என்று வரலாற்றுக் குறிப்பு கூறுகிறது. பவானிசாகர் அணைப்பகுதியில் மூழ்கிப்போன கோயில்களுள் இக்கோயிலும் ஒன்று எனக்கருதலாம். ஏனெனில், சோமேசுவரர் கோயில் என்னும் பெயருடைய கோயில் நீரில் மூழ்கிய செய்தி பவானி சாகர் அணைப்பகுதிக் கோயிலில் பொறிக்கப்பட்டுள்ளது. இச்செய்தியின் அடிப்படையில், டணாயக்கன் கோட்டையை மாதப்ப தண்டநாயக்கன் கட்டும்போதே அப்பகுதியில் சோமேசுவரர் கோயில் இருந்துள்ளது என்பது பெறப்படுகிறது. எனவே, டணாயக்கன் கோட்டை கி.பி. 1292-ஆம் ஆண்டுக்குப் பின்னரே கட்டப்பட்டிருக்கவேண்டும்.
**சுவர்ணலட்சுமி**, இந்தியாவின் தமிழ்நாட்டைச் சேர்ந்த கண் பார்வையற்ற மாற்றுத்திறனாளி ஆவார். சென்னை *சிறு மலர் கான்வெண்ட்* பள்ளியில் பத்தாவது வரை படித்து, தற்போது புதுச்சேரியில் அரசு மேனிலைப் பள்ளியில் படித்து வருகிறார். இவர் முற்போக்குச் சிந்தனையும், நல்ல பேச்சாற்றலும் கொண்டவர். இவர் தமிழ்நாடு மற்றும் புதுச்சேரிக்கான குழந்தைகளின் நாடாளுமன்றம் என்ற அமைப்பின் தலைமை அமைச்சராக செயல்படுகிறார்.

மொத்த உள்நாட்டு உற்பத்தியில் ஆறு விழுக்காடு குழந்தைகளின் கல்விக்கும், மூன்று விழுக்காடு குழந்தைகளின் மருத்துவத்திற்கும், அனைத்து நாட்டு அரசுகளும் ஒதுக்கீடு செய்ய வேண்டும் என வலியுறுத்தும் **ஒன்பது எனது**  (Nine is Mine) குறிக்கோளுடன் ஐக்கிய நாடுகள் அவையின் பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.

இவருடன் *பூர்ணா மாலாவத்*, (தெலங்கானா) மற்றும் *யசஸ்வி குமுதம்* (போபால்), மத்தியப் பிரதேசத்தைச் சேர்ந்த இரண்டு பள்ளிச் சிறுமிகளும் உரையாற்றினர்.

**எனது உலகம், எனது குரல்** (‘My World, My Voice’) என்ற தலைப்பில் குழந்தைகளின் உரிமைகளுக்கான இருபது அம்சக் கோரிக்கைகள் கொண்ட அறிக்கையை, நியூயார்க் மற்றும் இந்தியாவில் செயல்படும் ஐக்கிய நாடுகளின் சிறுவர் நிதியத்திடம் வழங்கியுள்ளனர்.

மேற்கோள்கள்
-----------

1. ↑  neighbourhood-based Children’s Parliaments
2. ↑  NINE IS MINE Children's Manifesto Goal 4 Right to Quality and complete learning
3. ↑  swarna UN talk
4. ↑  Children’s message on inclusion strikes a chord in U.N.
5. ↑  "Speaking in one voice for inclusion". 2015-10-29 அன்று மூலம் பரணிடப்பட்டது. 2016-08-08 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* Ms.Swarna Lekshmi in Sun TV - காணோலி
* She can't see the World but the world need her Vision -- Young Achiever Swarna Lakshmi
**சுவவலம்பன்** (Swavalamban) என்பது அமைப்புசாரா தொழிலாளர்களுக்கு ஓய்வூதியம் கிடைக்க வகை செய்யும் திட்டம் ஆகும்.
இந்திய அரசால் 2010-11 ஆண்டு இந்திய வரவு செலவுத் திட்டத்தில் அறிவிக்கப்பட்டது. அமைப்புசாரா தொழிலாளர்களுக்கு ஓய்வூதியம் கிடைக்க வகை செய்யும், தன் கையே தனக்கு உதவி எனப்படும் இந்த திட்டத்திற்கு, 'ஸ்வவலம்பன்' என்று இந்தியில் பெயர் சூட்டப்பட்டுள்ளது.இந்த திட்டத்தின்படி, 60 வயதிற்கு மேலானவர்களுக்கு சாகும் வரை 1,000 ரூபாய் ஓய்வூதியம் கிடைக்கும். இந்த ஓய்வூதியத் திட்டம் கூலித் தொழில் செய்பவர்கள் மற்றும் தினக்கூலியாக வேலை செய்பவர்களுக்காக தயாரிக்கப்பட்டது.

இந்த திட்டத்தில் சேர விரும்பும் கூலி வேலை செய்பவர்கள் மாதத்திற்கு நூறு ரூபாய் வீதம் 20 ஆண்டுகளுக்கு பணம் செலுத்த வேண்டும். அதன் பிறகு அவர்களுக்கு 1,000 ரூபாய் பென்ஷன் கிடைக்கும். நூறு ரூபாய்க்கு அதிகமாக கட்டினால், ஓய்வூதியமும் அதற்கேற்றாற் போல அதிகமாக கிடைக்கும். அரசின் நலத்திட்ட உதவித் தொகைகள் பயனாளிகளுக்கு நேரடியாக வங்கிக் கணக்கில் வரவு வைக்கப்படும் என அரசு அறிவித்துள்ளது.

மேற்கோள்கள்
-----------

1. ↑  "Swavalamban Pension Scheme". National Informatics Centre. 10 சனவரி 2015 அன்று பார்க்கப்பட்டது.
2. ↑  "FM to launch Swavalamban pension scheme tomorrow". Business Standard. 10 சனவரி 2015 அன்று பார்க்கப்பட்டது.
3. ↑  "Pranab Mukherjee launches LIC's 'Swavalamban' Pension scheme - See more at: http://www.indiainfoline.com/article/news-top-story/pranab-mukherjee-launches-lic-s-swavalamban-pension-scheme-113101501890\_1.html#sthash.zQ7Zm6hl.dpuf". India Infoline News Service. 10 சனவரி 2015 அன்று பார்க்கப்பட்டது. External link in `|title=` (உதவி)

காண்க
-----

* பங்களிப்பு ஓய்வூதியத் திட்டம்
* தேசிய ஓய்வூதியத் திட்டம்

வெளி இணைப்புகள்
---------------

* National Pension System - Retirement Plan for All
குறுக்கு வெட்டு தோற்றம் ஆளி (செடி) தாவரத் தண்டு:  

1. அகணி  

2. காழ்  

3. காழ் I  

4. உரியம் I  

5. அடியிழையம் (தாவரத்தோல் நார்)   

6. புறணி  

7. மேற்தோல்
புறணியானது தாவரப் பகுதிகளான வேர், தண்டு, இலை ஆகியவற்றின் உட்புறத்தில் புறத்தோலுக்கும் (எபிடெர்மிஸ்) அகத்தோலுக்கும் (எண்டோடெர்மிஸ்) இடைப்பட்ட பகுதியாகும். புறணி செல்களின் முக்கிய பணி சேமித்தல் ஆகும்.

வேரில் புறணியானது மெல்லிய செல் சுவரையும், செல் இடைவெளிகளையும் கொண்ட பாரன்கைமா செல்களை மட்டும் கொண்டுள்ளது. இங்கு வாயுப் பரிமாற்றம் எளிதாக நிகழ்கிறது. இச் செல்களில் உணவுப் பொருள்கள் சேமிக்கப்பட்டுள்ளன. இச் செல்கள் முட்டை வடிவத்திலோ அல்லது கோள வடிவத்திலோ காணப்படும். செல்களிடையே ஏற்படும் அழுத்தத்தின் காரணமாக இச் செல்கள் பல கோண வடிவத்தில் காணப்படும். இச் செல்களில் பசுங்கணிகங்கள் காணப்படுவதில்லை. ஸ்டார்ச் துகள்கள் சேமிக்கப்பட்டுள்ளன. இச் செல்களில் லுயூக்கோபிளாஸ்ட்கள் காணப்படுகின்றன.

தாவரத் தண்டின் புறணியானது புறத்தோலுக்கு (எபிடெர்மிஸ்) உட்புறமாக காணப்படுகிறது. இங்கு புறத்தோலானது மூன்று பகுதிகளாக வேறுபட்டுள்ளது. புறத்தோலுக்கு உள்பக்கமாக ஒரு சில அடுக்கு கோலென்கைமா செல்களான பகுதி காணப்படுகிறது. இது ஹைப்போடெர்மிஸ் அல்லது புறத்தோலடித்தோல் எனப்படும். இது தண்டிற்கு உறுதியினைத் தருகிறது. இச்செல்கள் உயிருள்ளவை. இச்செல் சுவர்கள் மூலையில் தடிப்புற்று காணப்படுகின்றன. ஹைப்போடெர்மிஸ் உட்புறமாக ஒரு சில அடுக்கு குளோரேன்கைமா செல்களால் ஆன பகுதி காணப்படுகிறது. இப்பகுதி ஒளிசெயற்கையை மேற்கொள்கிறது. சில ரெசின் குழாய்களும் காணப்படுகிறது. புறணியின் கடைசி அடுக்கு அகத்தோலாகும்.

மேற்கோள்கள்
-----------

1. ↑
தீபாவளிப் பண்டிகைக்காகப் படைக்கப்பட்டுள்ள பொருட்கள்
**படையல்** என்பது இந்து சமய வழக்கங்களில் கடவுளைத் தொழும்போது வைத்து வணங்கப்படும் பொருட்களையும், உணவுப் பண்டங்களையும் குறிக்கும். பொதுவாக தமிழர் கலாச்சாரத்தில், கடவுளின் படங்களுக்கோ, சிலைகளுக்கோ சூடம் காட்டி, தேங்காய் உடைத்த பிறகு அனைவருக்கும் படையல் பரிமாறப்படும்.

குலப்படையல்
குலப் படையல் மக்கள் குழுவாகக் கூடியிருந்து படைப்பதும் உண்டு. விசேஷ நாட்களில் சாமிவீடு என அழைக்கப்பெறும் இடத்தில் இப்படையல் நடந்தேறும். இதனோடு சேர்த்து சாமியாடுதலும் அருள்வாக்குப் பெறுதலும் நடக்கும்.

முன்னோருக்குப் படையல்
---------------------

கிருஷ்ணகிரி மாவட்டம், ஒசூரில், ஒரு வீட்டில் முன்னோருக்கு இடப்பட்ட படையல்
தமிழர் சமூகங்கள் பலவற்றில் முன்னோர்களுக்கு அவர்கள் இறந்த நாளிளோ அல்லது வேறு ஏதாவது நாளிலோ ஆண்டுக்கு ஒருமுறை படையளிடும் வழக்கம் உள்ளது. படையளிடும் நாளில் முன்னொரின் படத்தை வைத்தோ அல்லது வைக்காமலோ முன்னோருக்கு புதிய வேட்டி, துண்டு, சேலை ஆகியவற்றையும், வடை, பாயாசம் ஆகியவற்றொடு மூன்று வாழை இலைகளில் உணவு பதார்தங்களை படையலிட்டு வழிபடுவர். அந்த மூன்று இலைகளில் உள்ள ஒரு இலையில் வைக்கப்பட்ட உணவை காக்கைகளுக்கு வைத்து அந்த காக்கைகள் உண்ட பின்னரே உண்பர். முன்னோர் காக்கைகள் வடிவில் வந்து படையல் உணவை உண்பதாக ஒரு நம்பிக்கை உள்ளது. சில சமயம் காக்கைகள் உண்ண வரவில்லையானால், பசுவுக்கு அந்த உணவை அளித்து உண்ணச்செய்து பிறகு உண்பர். படையலிட்ட இலையில் உள்ள உணவை குடும்ப உறுப்பினர்களில் இலைகளுக்கு பகிரப்பட்டு உண்ணப்படும். வீட்டுப் பிள்ளைகளுக்குத் திருமணம் என்றால், குலம் தழைக்க வேண்டும் என்பதற்காக திருமணத்துக்கு சில நாட்களுக்கு முன்பு முன்னோர்களுக்கு படையல் போடும் வழக்கம் உள்ளது.

### நகரத்தார் படையல்

நகரத்தார் இல்லங்களில் ஆண்டுக்கு ஒருமுறை ‘படைப்பு’ என்னும் படையல் இடுகின்றனர். இதில் அந்தக் குடும்பத்தின் அத்தனை கிளைகளைச் சேர்ந்தவர்களும் கலந்துகொள்வர். ஒவ்வொரு வீட்டிலும் இருக்கும் பனை நார் பேழையில் (இப்போது வயர் கூடையில்) முந்தைய ஆண்டு முன்னோருக்கு வைத்துப் படைத்த துணிமணிகள் இருக்கும். படைப்பு நாளில் அந்த வீட்டின் ஆண்கள் இந்தப் பேழையை எடுத்துக் கொண்டு அந்த ஊரின் நல்ல தண்ணீர் ஊருணிக்கு செல்வார்கள். அங்கே, முன்னோர்களின் துணிகளைத் துவைத்து அங்கேயே காயவைத்து, மடித்து பேழையில் வைத்து எடுத்துக் கொண்டு வீடு திரும்புவார்கள். அந்த வருட படையலுக்காக எடுத்திருக்கும் புதுத் துணிகளையும் ஊருணியில் நனைத்துச் செல்வதுண்டு.

மாலையில், கருப்பட்டி பணியாரம் சுட்டு, பால் சோறும் வடையும் வைத்து முன்னோருக்கு படையல் தயாராகும். வாழைக்காயும் கத்தரிக்காயும் படையலில் கட்டாயம் இருக்கும். இத்துடன் தங்களுக்குப் பிடித்தமான பதார்த்தங்கள், வேட்டி - சேலை, உள்ளிட்டவைகளை வைப்பதுண்டு. பிள்ளைகளுக்கு படிப்பு வரவேண்டும் என்பதற்காக நோட்டுப் புத்தகங்களையும் வாங்கி வைக்கிறார்கள். மூன்று அல்லது ஐந்து இலைகளில் படையல் போடுவர். பூசை முடிந்ததும் இந்த இலைகளில் யார் சாப்பிடுவது என்பதில் கணக்கோடு, ஒரு இலையை படைப்பு வீட்டாருக்கு ஒதுக்கிவிட்டு மீதி இலைகளில் உள்ளவற்றை பகிர்ந்து உண்பர்.

மேற்கோள்கள்
-----------

1. ↑  குள. சண்முகசுந்தரம் (13 சூலை 2017). "நல்லது சொல்லும் நகரத்தார் படைப்பு வீடு". *கட்டுரை*. தி இந்து. 19 சூலை 2017 அன்று பார்க்கப்பட்டது.
**சுவாகா** என்பது யாக சாலையில் அக்னி குண்டத்தில் யாக பொருட்கள் நிவேதனங்களாக இடும் போது கூறப்படும் சொல் ஆகும்.
இந்து மற்றும் பௌத்த மதங்களில் அதிலும் குறிப்பாக பௌத்தத்தில் ***சுவாகா***(ஸ்வாஹா स्वाहा) என்பது மந்திரங்களின் இறுதியில் சொல்லப்படும் சொல்லும் ஆகும். சுவாகா என்பது சு(सु) மற்றும் ஆ ஆகியவற்றில் இருந்து தோன்றியிருக்கலாம் என கருதப்படுகிறது. *சு* என்பது நன்மையை குறிக்கும் *ஆ* என்றால் கொடுத்தல் அல்லது கூப்பிடுதல் என பொருள்படும். 

இந்த சொல்லை ஜப்பானியர்கள் **சோஹா** எனவும் திபெத்தியர்கள் **சோவா** எனவும் குறிப்பிடுவர். 

வடமொழியில் **சுவாகா** என்பது பெண்பால் பெயராகும். சுவாகா என்பது சுவாகா தேவி என்ற பெண் தெய்வமாக உருவகப்படுத்தப்படுகிறது. இவர் அக்னியின் துணையாக கருதப்படுகிறார். யாக நிவேதனங்களை பெற்றுக்கொண்டு அக்னி தேவனுக்கு இவர் அளிக்கிறார் என நம்பப்படுகிறது. சில புராணங்களில் முருகன் அக்னி மற்றும் சுவாகா தேவியின் மகனாக கூறப்படுகிறார். சுவாகா தேவி தக்ஷனின் மகளாக கருதப்படுகிறார். நான்கு வேதங்களும் இவரது உடலாகவும், வேதத்தின் ஆறு அங்கங்களும் ஆறு கரங்களாகவும் உருவகிக்கப்படுகின்றன. சில நேரங்களில் இவர் ருத்திரனின் மனைவியாகவும் சித்தரிக்கப்படுகிறார்.

'ஸ்வாஹா' வுக்கு வேதாந்தப்பொருள்
-------------------------------

'ஸ்வத்வ-ஹனனம்' என்று வடமொழியில் இதற்குப்பொருள் சொல்லப்படுகிறது. 'ஸ்வத்வம்' என்றால் 'தான் என்ற தன்மை'; அதாவது, 'தான், தனது' என்று எதைக் குறித்துச் சொல்லிக் கொண்டிருக்கிறோமோ அந்த பழக்கநடக்கை.நமது உடம்பு, மனது, புத்தி, இவைகளின் சேர்க்கையைத்தான் ஒவ்வொரு மனிதனும் 'தான்' அல்லது 'நான்' என்று பழகுகிறான். ஆனால் இந்த 'நான்' ஒரு வரையறைக்குட்பட்டது. வேதாந்தம் இதை மறுத்து, 'நான்' என்பது ஒரு வரையறைக்குட்படாத பரம்பொருள் என்று பறைசாற்றுகிறது. இப்படிச் சொல்லும்போது, எவ்விதம் நாம் இந்த வரையறுக்கப்பட்ட 'தான்' என்ற தன்னை, வரையறுக்கப்படாத பரம்பொருளாகத் தெரிந்துகொள்ள வேண்டும் என்பதற்கு வேதம் பல இடத்தில் மந்திரங்களை போதிக்கிறது. ஒரே ஒரு எடுத்துக்காட்டு:

*ஆர்த்ரம்ஜ்வலதி ஜ்யோதிரஹம் அஸ்மி; ஜ்யோதிர்ஜ்வலதி பிரம்ம அஹம் அஸ்மி;* *யோஹம் அஸ்மி பிரம்ம அஹம் அஸ்மி;அஹம் அஸ்மி பிரம்ம அஹம் அஸ்மி;* *அஹம் ஏவ அஹம் மாம் ஜுஹோமி ஸ்வாஹா*

இதன் பொருள்: நீரில் நனைந்தவிதை முளைப்பது போல் எந்த பரஞ்சோதியிலிருந்து இவ்வளவும் தோன்றிற்றோ அந்த சோதியே நான்.அந்த சோதியே என்னுள்ளும் விளங்குகிறது.அந்த வரையற்ற பரம்பொருள்தான் நான். இந்த சிறிய'நான்' என்ற என்னையே அந்த பெரிய 'நான்' என்ற சோதியில் இடுகிறேன். ஸ்வாஹா.

மேற்குறித்த மந்திரம் ஒவ்வொரு நாளும் நீராடும்போது உச்சரிக்கப்படவேண்டிய மந்திரங்களில் ஒன்று. இந்தமந்திரம் வேதத்தில் வரும் இடத்தில் அக்னி, யாகம், சடங்கு ஒன்றுமில்லை. வேதாந்தத்தில் இதைத்தான் ஸ்வாஹாவின் வரையறை (definition) ஆக எடுத்துக்கொள்கிறார்கள்.

கந்தரனுபூதியில் இந்த மந்திரத்தை அழகான தமிழில் சொல்லப்படுகிறது:

*யானாகிய என்னை விழுங்கி வெறுந்*
*தானாய் நிலை நின்றது தற்பரமே*.

இவற்றையும் காண்க
----------------

* மந்திரங்கள்
* அக்னி தேவன்
* யாகம்
**படைவீரன்** (Padaiveeran) தனா இயக்கத்தில், மதிவாணனின் தயாரிப்பில், விஜய் யேசுதாஸ், பாரதிராஜா, அகில், அம்ரிதா ஆகியோரின் நடிப்பில் வெளியாகியுள்ள தமிழ்த் திரைப்படம். இத்திரைப்படம் கார்த்திக் ராஜாவின் இசையில், ராஜவேல் மோகனின் ஒளிப்பதிவில், புவன் சீனிவாசனின் படத்தொகுப்பில் பிப்ரவரி 2018இல் திரையரங்குகளில் வெளியானது.

நடிப்பு
-------

* விஜய் யேசுதாஸ் - முனீசுவரனாக
* பாரதிராஜா- முன்னாள் படைவீரராக
* அகில்
* அம்ரிதா- மலராக
* மனோஜ்குமார்
* சிங்கம்புலி
* கவிதா பாரதி
* சிந்து
* நித்திஸ்
* ஜெயச்சந்திரன்

கதை
---

தேனி வட்டாரத்தில் இரு சாதிப்பிரிவுகளைச்சார்ந்த மக்களிடையே அவ்வப்போது முரண்பாடுகளும், பிணக்குகளும் உண்டாவதும், அதனால் உயிர்கள் பலியாவதும் இயல்பான ஒன்றாக நிகழ்ந்து வருகிறது. இச்சூழலில் தேனிப்பகுதியில் வேலையில்லாமல் ஊர் சுற்றி வரும் முனீசுவரன் (விஜய் யேசுதாஸ்), காவல் துறையில் பணிக்குச் சேர்ந்தால் நிறைய ஊதியம் கிடைக்கும் என்னும் ஆசையில் ஓய்வு பெற்ற முன்னாள் படை வீரரும், தனது பெரியப்பாவுமான பாரதிராஜா பரிந்துரையில் காவல் துறையில் பணிக்குச் சேருகின்றார். காவல் துறைப்பயிற்சி முடிந்து விஜய் யேசுதால் தனது ஊருக்கு திரும்ப இருக்கும் சூழலில், தனது சொந்தப்பகுதியான தேனியில் அந்த இரண்டு சாதி பிரிவினருக்கும் முரண்பாடுகள் வலுத்து கலவரம் ஏற்படுகிறது. ஏற்பட்ட கலவரத்தை அடக்குவதற்காக புறப்பட்ட காவலர் குழுவில் முனீசுவரன் உள்ளார். சாதிக்கலவரத்தை அடக்க ஏற்படும் முயற்சியில் பல திடுக்கிடும் நிகழ்வுகள் ஏற்படுகின்றன. அந்த நிகழ்வுகள் என்னென்ன? முனீசுவரன் அந்த சாதிக்கலவரத்தை அடக்கினாரா? என்பதை விளக்குகின்றது படைவீரனின் கதைப்பின்னல்.

இசை
---

இப்படத்தில் எட்டு பாடல்களுக்கான இசையையும், பின்னணி இசையையும் கார்த்திக் ராஜா  மேற்கொண்டுள்ளார். இப்படத்தின் பாடல்களை தனா, பிரியன், மோன்ராஜன்ஆகியோர் எழுதியுள்ளனர்.

திரைப்படப்பணிகள்
----------------

ஏப்பிரல் 2016இல் இத்திரைப்படத்தின் உருவாக்கம் குறித்து இயக்குநர் தனா அறிவித்து, விஜய் யேசுதாஸ், பாரதிராஜா- இப்படத்தில் முன்னணி கதைப்பாத்திரங்களில் தோன்ற உள்ளதாக தெரிவித்தார். இவர் இயக்குநர் மணிரத்னத்திடம் பணியாற்றி உள்ளார். இத்திரைப்படம், 2018இல் திரையரங்குகளில் வெளியானது.

சான்றுகள்
---------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2018-02-08 அன்று மூலம் பரணிடப்பட்டது. 2018-02-04 அன்று பார்க்கப்பட்டது.
5. ↑  tamiltalk. "Bharathiraja vs Vijay Yesudas on cards - KOLLY TALK". kollytalk.com. 2016-05-22 அன்று மூலம் பரணிடப்பட்டது. 2016-09-18 அன்று பார்க்கப்பட்டது.

வெளி இணைப்புகள்
---------------

* \* இணையதள திரைப்பட தரவுத்தளத்தில் *படைவீரன்*
**நெடுசாலை நடராஜ சுவாமி கோயில்** அல்லது **நடனசாலை நடராஜ சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், நெடுசாலை என்னும் ஊரில் அமைந்துள்ள சிவன் கோயிலாகும். இக்க்கோயில் உள்ள ஊரின் பெயரான நெடுசாலை என்பது நடனசாலை என்பதின் திரிபாக கருதப்படுகிறது.

கோயில் அமைப்பு
--------------

கோயிலானது மார்கண்டேய நதிக்கரையில் அமைந்துள்ளது. இக்கோயிலின் எதிரில் மார்கண்டேய நதி பாய்கிறது. மிகப்பழமையான இக்கோயிலில் பல கல்வெட்டுகள் காணப்படுகின்றன. இக்கோயில் ஐந்து நிலை இராசகோபுரத்துடன் உள்ளது. இராச கோபுரத்தையடுத்து மகாமண்டபம், அர்த்த மண்டபம், கருவறை போன்ற அமைப்புகளோடு அமைதியான அழகான கோயிலாக இது விளங்குகிறது. கோயில் கருவறையில் அழகான பெரிய லிங்க மூலவர் உள்ளார். கோயிலில் லிங்காயத்து முறைப்படி பூசைகள் நடக்கின்றன.

அமைவிடம்
--------

கிருஷ்ணகிரி, ஒசூர் சாலையில் உள்ள குருபரபள்ளியில் இருந்து தீர்த்தம் செல்லும் சாலையில் 12 கி.மீ தொலைவில் நெடுசாலை என்ற கிராமத்தில் இக்கோயில் அமைந்துள்ளது.

மேற்கோள்கள்
-----------

1. ↑  "நடனசாலை#சிவன்/நடராஜசுவாமி". *அறிமுகம்*. நவபழனிக்கோ அறக்கட்டளை. 6 சூலை 2018 அன்று பார்க்கப்பட்டது.
[*தொடர்பிழந்த இணைப்பு*]
**புறமணம்** என்பது ஒரு குறிப்பிட்ட குழுவைச் சேர்ந்தவர்கள் தங்கள் குழுவுக்குள்ளேயே மணம் செய்து கொள்ளாமல், வேறு குழுக்களைச் சேர்ந்தவர்களை மணம் செய்து கொள்ளும் முறை ஆகும். இம்முறையில், இரத்த உறவு கொண்டவர்களையும், ஒரே குலத்தைச் சேர்ந்தவர்களையும் மணம் செய்து கொள்வது தடை செய்யப்படலாம். ஒரே கால்வழி குடிவழி என்பவற்றைச் சேர்ந்தவர்கள் இரத்த உறவு கொண்டவர்கள் என்பதால் பல சமுதாயங்களில் இக் குழுக்களுக்கு உள்ளே திருமணங்கள் ஏற்றுக் கொள்ளப்படுவதில்லை. தமிழ் நாட்டில், குலம், கோத்திரம், வம்சம், கூட்டம் போன்ற பிரிவுகளும் இத்தகைய இரத்த உறவுக் குழுக்களே. 

  

பழங்குடிச் சமுதாயங்களிலே காணப்படும் குலங்கள் (clan) பெரும்பாலும் புறமணக் குழுக்களாகவே உள்ளன. ஒரு குறிப்பிட்ட குலம் இரத்தவழி உறவினர்களுடைய குழுவாக அமைவதால், ஒரு குலத்தைச் சேர்ந்தவர்கள், தங்கள் குலத்துக்கு வெளியே வேறு குலங்களில் மணம் செய்து கொள்கிறார்கள். எனினும் குலங்களையே ஒரு அகமணக் குழுவாகக் கொண்ட சமுதாயங்களும் இருக்கவே செய்கின்றன.

தோற்றம் பற்றிய கோட்பாடுகள்
--------------------------

புறமண முறையின் தோற்றம் பற்றிப் பல விதமான கோட்பாடுகள் உள்ளன. எட்வார்ட் வெஸ்டர்மார்க் (Edvard Westermarck) என்பவர், இரத்த உறவினருக்கிடையே மணங்களைத் தவிர்ப்பதன் தொடர்ச்சியாகவே புறமண முறை உருவானதாகக் கருதுகின்றார். 

  

ஜே. எஃப். மக்லென்னான் (J.F. McLennan) என்பவர், புறமணத்தின் தோற்றத்துக்குத் குறிப்பிட்ட குழுக்களுக்குள் திருமணத்துக்கான பெண்கள் குறைவாக இருந்ததே காரணம் என்கிறார். இதனால் ஆண்கள் வேறு குழுக்களில் மணம் செய்யவேண்டிய தேவை ஏற்பட்டதாகவும் அதுவே வழக்கமாக நிலைத்துவிட்டதாகவும் அவர் கூறுகிறார். 

  

மண ஒப்பந்தக் கோட்பாட்டை (Alliance Theory) அறிமுகப்படுத்திய குளோட் லெவி-ஸ்ட்ராஸ் (Claude Levi-Strauss), சில குழுக்கள் தங்கள் உறுப்பினர்களைக் குழுவுக்கு வெளியே மண உறவு வைத்துக் கொள்ள ஊக்குவித்திருக்க வேண்டும் என்கிறார். சில குழுக்களின், பொருளாதார, பண்பாட்டுத் தேவைகளுக்கு மிகவும் அவசியமாக இருந்த இத் துறைகளிலான கொடுக்கல் வாங்கல்களை மேம்படுத்த இது வேண்டியிருந்தது.

இவற்றையும் பார்க்கவும்
----------------------

* அகமணம்
* கலப்புமணம்

உசாத்துணைகள்
------------

* பக்தவச்சல பாரதி, *பண்பாட்டு மானிடவியல்*, மெய்யப்பன் பதிப்பகம், சிதம்பரம், 2003 (திருத்திய பதிப்பு).

குறிப்புக்கள்
-------------

1. ↑  McLennan, JF (1888). "The Origin of Exogamy". *The English Historical Review* **3** (9): 94-104. .
**பத்மினி தியான்** (*Padmini Dian*) என்பவர் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டு நடைபெற்ற ஒடிசா சட்டமன்றத் தேர்தலில் பிஜு ஜனதா தளத்தின் வேட்பாளராக கோட்பாட் தொகுதியில் போட்டியிட்டு ஒடிசா சட்ட சபைக்குத் தேர்ந்தெடுக்கப்பட்டார். இவர் தற்போது ஒடிசா சட்டப் பேரவையில் துணி, கைத்தறி மற்றும் கைவினைத் துறை அமைச்சராகப் பணியாற்றி வருகிறார்.

2019ஆம் ஆண்டு நடந்த தேர்தலில், பத்மினி தியான் கோட்பாட் தொகுதியில் இந்தியத் தேசிய காங்கிரசின் சட்டமன்ற உறுப்பினராக இருந்த சந்திர சேகர் மஜியை 2,500 வாக்குகள் வித்தியாசத்தில் தோற்கடித்து வெற்றி பெற்றார்.

பத்மினி தியான் பதவிக்குத் தேர்ந்தெடுக்கப்பட்டது கோட்பாட் மக்களுக்குப் பெருமை சேர்த்த தருணம். நூற்றுக்கணக்கான உள்ளூர் கைத்தறி நெசவாளர்களின் நம்பிக்கையாக இவர் காணப்பட்டார்.  இவர்களின் கலை வடிவம் மறைகிறது என்ற பிசுவநாத் ராத் திரைப்படமான *கோட்பேட் வீவிங்: தி ஸ்டோரி ஆஃப் எ ரேஸ் அகென்ஸ்ட் டைம்* இல் ஆவணப்படுத்தப்பட்டுள்ளது.

வாழ்க்கை
--------

பத்மினி தியான் கோட்பாட் அருகே தாமனகந்தி என்ற சிறிய கிராமத்தைச் சேர்ந்தவர். பள்ளி இறுதி வகுப்பு வரை படித்த இவர், விவசாயி ஆவார். இவர் ஒடிசா மாநிலச் சட்டசபையில் அமைச்சராக உள்ளார். இவர் பிப்ரவரி 2020-ல் *தெய்வீக துணி*  என்ற உள்ளூர் கை நெசவு பற்றிய புத்தகத்தை வெளியிட்டார்.

தியான், தனது சமூகப் பணிகளுக்காகவும், மக்களுடன் நெருக்கமாக இருப்பதற்காகவும் அறியப்பட்டவர். இவர் பல தோட்டப் பட்டறைகள் மற்றும் இரத்த தான முகாம்களை ஏற்பாடு செய்துள்ளார். பல சுயஉதவிக் குழுக்களின் உறுப்பினராகவும் தியான் உள்ளார்.

மேலும் பார்க்கவும்
------------------

* கோட்பேட் கைத்தறி துணிகள்

மேற்கோள்கள்
-----------

1. ↑  "Council Of Minister". *odishaassembly.nic.in*. 2020-07-03 அன்று பார்க்கப்பட்டது.
2. ↑  "Kotpad Assembly Elections 2019, Kotpad Election Latest News, Candidates List, Party Name, Results, Voting, Poll Date, Timing & Schedule". *India.com* (ஆங்கிலம்). 2020-07-03 அன்று பார்க்கப்பட்டது.
3. ↑  Pattnaik, Satyanarayan (31 May 2019). "Debutant minister Dian brings hope to weavers | Bhubaneswar News - Times of India". *The Times of India* (ஆங்கிலம்). 2020-07-03 அன்று பார்க்கப்பட்டது.
4. ↑  "'Divine Fabric' book released by Minister Padmini Dian". *Pragativadi: Leading Odia Dailly* (ஆங்கிலம்). 2020-02-25. 2020-07-03 அன்று பார்க்கப்பட்டது.
நெவாடாவில் உள்ள நெடுஞ்சாலை
**நெடுஞ்சாலை** (*Highway*) என்பது பொதுவாக பொதுமக்கள் பாவனைக்காக முக்கிய நகரங்களை இணைக்கும் சாலைகளைக் குறிக்கும்.

சில நெடுஞ்சாலைகள் பல நாடுகளையும் இணைக்கின்றன. ஆஸ்திரேலியாவில் உள்ள "நெடுஞ்சாலை 1" உலகிலேயே மிக நீண்டதாகும். இது 20,000கிமீ நீளமானதாகும்.

மேற்பார்வை
----------

பழங்காலத்தில் மக்கள் நெடுஞ்சாலைகளை நடைப்பயனமாகவோ அல்லது குதிரைகள் மூலமாகவோ பயன்படுத்தி வந்தனர். பின்னர் சாலை கட்டுமான மேம்பாட்டின் காரணமாக அவர்கள் மிதிவண்டிகள், மோட்டார் சைக்கில் மற்றும் கார்கள் போன்றவற்றை பயன்படுத்தினர்.

முக்கிய நெடுஞ்சாலைகள் பொதுவாக அவற்றை உருவாக்க மற்றும் பராமரிக்க என்று அரசாங்கங்கள் அவற்றிற்கு பெயர் மற்றும் சாலை எண்கள் தரப்படுகின்றன. உலகில் ஐக்கிய அமெரிக்காவிலேயே பெரியளவிலான நெடுஞ்சாலைக் கட்டமைப்பு காணப்படுகிறது. அனைத்து மாநிலங்களையும் இணைக்கும் நெடுஞ்சாலைகள், பெரும் நகரங்களை இணைக்கும் நெடுஞ்சாலைகள் இங்கு அமைக்கப்படுள்ளன. அமெரிக்காவுக்கு அடுத்தபடியாக சீனாவில் பெரும் நெடுஞ்சாலைக் கட்டமைப்பு உள்ளது.

வரலாறு
------

நவீன நெடுஞ்சாலை அமைப்புகள் 20 ஆம் நூற்றாண்டில் வாகனப் போக்குவரத்து பிரபலமடைந்த்தால் விரிவாக்கப்பட்டது.

இவற்றையும் பார்க்கவும்
----------------------

* இலங்கையின் நெடுஞ்சாலைகள்
* இந்தியாவின் நெடுஞ்சாலைகள்
* நெடுஞ்சாலை (ஊர்)
**குளமங்கலம்**  (ஆங்கிலம்: Kulamangalam), இந்தியாவின், தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் இருக்கும் ஒரு கிராமம் ஆகும். குளமங்கலம் கிராமம் இரண்டு பகுதிகளாக பிரிக்கப்பட்டுள்ளது.

1. வடக்கு குளமங்கலம்,
2. தெற்கு குளமங்கலம்.

இக்கிராமத்தின் மையப் பகுதியில் மிக பழமை வாய்ந்த மிகப்பெரிய குதிரை சிலையுடன் கூடிய பெருங்கரையடி மீண்ட அய்யனார் ஆலயம் உள்ளது. இக்குதிரைச் சிலை ஆசியாவில் மிக உயரமான குதிரை என வர்ணிக்கப்பட்டுள்ளது.[]

ஆலயம் மற்றும் வழிபாடு
---------------------

இங்கு ஆண்டு தோறும் மாசி மாதம் மகம் நட்சத்திரம் வரும் நாளில் நடைபெறும் மாசி மகம் எனப்படும் திருவிழா சிறப்புடையது. இந்நாளில் அருகிலுள்ள பல ஊர்களி்லிருந்து அதிக அளவில் மக்கள் வந்து வழிபட்டுச் செல்கின்றனர். இக்கோயிலுக்கு நேர்த்திக்கடன் செய்து கொண்டவர்கள் செய்தவர்கள் வழிபாடு செய்து அன்னதானமும் அளிக்கின்றனர். இக்கோயிலுக்கு வரும் கிராமத்து மக்கள் நெடுங்காலமாக தங்கள் ஊரிலிருந்து மாட்டு வண்டியில் குடும்பத்துடன் வந்து தங்கி வழிபட்டுச் செல்கின்றனர்.

தொழில் மற்றும் வாழ்க்கைமுறை
---------------------------

இங்குள்ளவர்கள் விவசாயத்தையே முழுமையாக நம்பி உள்ளனர். விவசாயத்திற்குத் தேவையான நீர் ஆழ்குழாய் கிணறு மூலம் பெறப்படுகிறது. இக்கிராமத்தினைச் சுற்றியுள்ள பதினைந்து கிராமங்கள் ஆழ்குழாய் கிணற்றை நம்பித்தான் விவசாயம் செய்து வருகின்றனர்.

அரசியலில் குளமங்கலம்
--------------------

ஆலங்குடி (சட்டமன்றத் தொகுதி)யில் முதன் முறையாக இப்பகுதியில் இருந்து திரு.ராசசேகரன் என்பவர் தற்போது(2006–2011) ஆலங்குடி சட்டமன்ற உறுப்பினராக தேர்ந்தெடுக்கப்பட்டுள்ளார். இவர் இந்திய பொதுவுடைமைக் கட்சியைச் சேர்ந்தவர்.இத்தோகுதியைப் பொருத்தவரை இடதுசாரிகளுடன் கூட்டணியில் இருப்பவர்களே வெல்வது தொடர்கிறது.[].

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
திருப்பதி சாமிகள் ஜீவசமாதி கோயில் முகப்பு, குளித்தலை
**திருப்பதி சாமிகள் சமாதி கோயில்** என்பது கரூர் மாவட்டம் குளித்தலை நகரில் அமைந்துள்ள சித்தர் ஜீவ சமாதியாகும். இக்கோயில் கடம்பேசுவரர் கோயிலுக்கு அருகேயுள்ளது. இக்கோயில் என்.ஆர்.எம் கோவிந்த கோனார் அவர்களின் உதவியாலும், பக்தர்களின் பொருளுதவியால் மகாகும்பாபிசேகம் 5.11.1970 அன்று நடைபெற்றது. சமாதியின் முன்பு நந்தி சிலை பிரதிஸ்டை செய்யப்பட்டுள்ளது. அருகே நவகிரகங்கள் உள்ளன. சிவாகம முறைப்படி கோயில் எழுப்பபட்டுள்ளதால் கோஷ்டத்தில் தட்சிணாமூர்த்தி, விஷ்ணு, பிரம்மா சிலைகள் உள்ளன. கோயில் கோபுரத்தில் சித்தர் திருப்பதி சாமிகளின் சுதை சிற்பமும், இந்து சமய கடவுள்கள் மற்றும் இறை அடியார்களின் சுதைச் சிற்பங்கள் உள்ளன.

இவர் ரசவாதம் உள்ளிட்ட பல்வேறு சித்துகளை வாழ்ந்த காலத்தில் செய்து காட்டியுள்ளார். ஏழ்மையில் வாடிவர்களுக்கு மணலை அள்ளித் தந்தால், அவர்கள் வீட்டிற்கு சென்று பார்க்கும் பொழுது தங்கமணலாக அவை மாறியிருக்குமாம். ஒரு முறை குழந்தைகள் விளையாடிக் கொண்டிருக்கையில் இவரும் அவர்களுடன் சேர்ந்து விளையாடியுள்ளார். அப்போது தன்னை ஒரு குழியைத் தோண்டி புதைக்கும் படி செய்து, சில அடிகள் தள்ளி எழுந்து சென்றுள்ளார். இவர் ஓடும் தொடருந்தில் இருந்து அதன் வேகம் குறையாமல் எழுந்துள்ளார்.

படத்தொகுப்பு
------------

* கோயில் கோஷ்டம்கோயில் கோஷ்டம்
* பாடல் பாடல்
* கல்வெட்டுகல்வெட்டு

ஆதாரங்கள்
---------
**பத்மினி சுவாமிநாதன்** (Padmini Swaminathan) ஒரு இந்திய பெண்ணிய பொருளாதார நிபுணர் ஆவார். ஹைதராபாத்தில் உள்ள டாடா சமூக அறிவியல் கழகம் (டிஐஎஸ்எஸ்) வாழ்வாதார மையத்தின் தற்போதைய தலைவராக உள்ளார். அவர் சென்னை வளர்ச்சி ஆராய்ச்சி நிறுவனம் (எம்ஐடிஎஸ்) இயக்குநராகவும் பணியாற்றியுள்ளார். மேலும், 2011 இல் ஓய்வு பெறும் வரை இந்திய ரிசர்வ் வங்கியின் பிராந்திய ஆய்வுகளுக்கான தலைவர் பதவியில் இருந்தார்.   சுவாமிநாதன் தொழில்துறை அமைப்பு, தொழிலாளர், கல்வி மற்றும் ஆரோக்கியம் ஆகியவற்றை பாலின கண்ணோட்டத்தில் ஆய்வு செய்துள்ளார்.

குறிப்புகள்
-----------

1. ↑  "Padmini Swaminathan". *Madras Institute of Development Studies*. 6 February 2007 அன்று மூலம் பரணிடப்பட்டது. 15 November 2015 அன்று பார்க்கப்பட்டது.
2. ↑  "Padmini Swaminathan". *Tata Institute of Social Sciences, Hyderabad*. 14 ஏப்ரல் 2013 அன்று மூலம் பரணிடப்பட்டது. 22 November 2015 அன்று பார்க்கப்பட்டது.

வெளி இணைப்புகள்
---------------

* "Padmini Swaminathan". *Tata Institute of Social Sciences, Hyderabad*. 2013-04-14 அன்று மூலம் பரணிடப்பட்டது. 2020-04-30 அன்று பார்க்கப்பட்டது.